Hernán Barreto

Hernán Barreto (født 14. april 1991) er en argentinsk funksjonshemmet friidrettsutøver, som konkurrerer i klasse T35, som er for utøvere med koordineringsvansker, grunnet hypertoni, ataksi eller atetose, samt utøvere med cerebral parese. Hun konkurrerer hovedsakelig på sprintdistanser.

 Bakgrunn 
Barreto har cerebral parese, og begynte med friidrett da han var 10 år gammel. Han er gift og har en datter født i 2013.IPC - Hernán Barreto, besøkt 6. november 2016.

 Idrettskarriere 
2011
Barreto deltok ved Parapanamerikanske leker 2011 i Guadalajara i Mexico, og vant der 100 meter i klassen T35, med ny søramerikansk rekord på 13,26 sekunder.Guadalajara 2011 - Athletics - Monday, 14 November, besøkt 6. november 2016.

2012
Ved Paralympiske sommerleker 2012 i London kom han på 3.-plass på 200 meter, bak Jurij Tsaruk og Fu Xinhan. På 100 meter kom han på 4.-plass, 0,14 sekunder unna bronsen. 

2013
Han deltok ved Para-VM i friidrett 2013 i Lyon, og vant der to bronsemedaljer. Han kom på 3.-plass på 100 og 200 meter, der Dmitrii Safronov vant foran Jurij Tsaruk på begge distansene. På 4 x 100 meter stafett (T35-38) kom Argentina på 5.-plass. 

2015
Ved Parapanamerikanske leker 2015 vant han på 100 meter i klassen T35, med ny amerikansk rekord på 12,82 sekunder, foran Ayden Jent fra USA og Nicolas Aravena fra Argentina.Toronto 2015 - Athletics - Results - Men's 100m T35 Final, besøkt 6. november 2016. 

Han deltok også ved Para-VM i friidrett 2015. Der kom han på 4.-plass på 100 og 200 meter. 

2016
Han deltok igjen ved Paralympiske sommerleker 2016, og fikk der to bronsemedaljer; han kom på 3.-plass på 100 og 200 meter. 

 Referanser 

 Kilder 
  Profil hos IPC
  Rio 2016 - Hernan Barreto
  Toronto 2015 - Hernan Barreto
  IPC - Doha 2015 - Hernan Barreto
  London 2012 - Hernan Barreto

Kategori:Argentinske friidrettsutøvere
Kategori:Deltakere for Argentina under Paralympiske sommerleker 2016
Kategori:Deltakere for Argentina under Paralympiske sommerleker 2012
Kategori:Paralympiske bronsemedaljevinnere for Argentina
Kategori:Fødsler i 1991